39. ΝΟΜΟΘΕΤ. ΔΙΑΤΑΓΜΑ υπ’ αριθ. 107 της 12/14 Οκτ. 1974 (ΦΕΚ Α΄ 305) Περί καθορισμού χρόνου παραμονής εις τον βαθμόν των Δικαστικών Συμβούλων Β΄ και Γ΄ Τάξεως και των Βοηθών Δικαστικών Συμβούλων Α΄ Τάξεως. Άρθρ.1.-«1.Η υπό του Ν.Δ. 178/1969 απαιτουμένη συνολική υπηρεσία αξιωματικού δια την προαγωγήν εις τον ανώτερον βαθμόν μειούται κατά δύο έτη προκειμένου περί Δικαστικών Συμβούλων Β΄ και Γ΄ Τάξεως και Βοηθών Δικαστικών Συμβούλων Α΄ Τάξεως. 2.Οι εν τη προηγουμένη παραγράφω αξιωματικοί κρίνονται εκτάκτως, βάσει των κειμένων διατάξεων, προς πλήρωσιν κενών οργανικών θέσεων. 3.Οι κατά τας διατάξεις του παρόντος προαγόμενοι αξιωματικοί δεν δύνανται να προαχθούν περαιτέρω εάν δεν συμπληρώσουν, εις τον εις ον προάγονται βαθμόν, τον υπό του Νόμου περί ιεραρχία και προαγωγών αξιωματικών οριζόμενον ελάχιστον χρόνον παραμονής εν τω βαθμώ και επί πλέον τοιούτον ίσον προς τον δια του παρόντος δι’ ένα έκαστον μειούμενον». Το άρθρ. 1 αντικατεστάθη ως άνω, αφ’ ης ίσχυσε δια του άρθρ. 1 Νόμ. 131/1975 (κατωτ. αριθ. 42). Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως και λήγει την 31.12.1974. 